2002/39/EY: Neuvoston päätös, tehty 17 päivänä joulukuuta 2001, Euroopan yhteisön ja Maltan tasavallan välisen puitesopimuksen tekemisestä yleisperiaatteista, jotka koskevat Maltan tasavallan yhteisön ohjelmiin osallistumista



Virallinen lehti nro L 017 , 19/01/2002 s. 0054 - 0055



Neuvoston päätös, tehty 17 päivänä joulukuuta 2001, Euroopan yhteisön ja Maltan tasavallan välisen puitesopimuksen tekemisestä yleisperiaatteista, jotka koskevat Maltan tasavallan yhteisön ohjelmiin osallistumista (2002/39/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 13, 61, 95, 129 ja 137 artiklan, 149 artiklan 4 kohdan, 150 artiklan 4 kohdan, 151 artiklan 5 kohdan, 152 artiklan 4 kohdan, 153 artiklan 4 kohdan, 156 artiklan, 157 ja 166 artiklan, 175 artiklan 1 kohdan ja 308 artiklan yhdessä 300 artiklan 2 kohdan ensimmäisen alakohdan toisen virkkeen, 3 kohdan toisen alakohdan ja 4 kohdan kanssa, ottaa huomioon komission ehdotuksen(1), ottaa huomioon Euroopan parlamentin puoltavan lausunnon(2), sekä katsoo seuraavaa: (1) Joulukuussa 1998 Wienissä kokoontunut Eurooppa-neuvosto pani tyytyväisyydellä merkille Maltan päätöksen uudistaa Euroopan unionin jäsenyyttä koskevan hakemuksensa ja komissio esitti helmikuussa 1999 ajan tasalle saatetun version vuodelta 1993 olevista, Maltan tasavallan jäsenyyshakemusta koskevasta lausunnostaan. (2) Luxemburgissa joulukuussa 1997 kokoontunut Eurooppa-neuvosto katsoi yhteisön ohjelmiin osallistumisen vauhdittavan vahvistettua ehdokasmaiden liittymistä valmistelevaa strategiaa, jolloin tämä osallistuminen määritellään tapauskohtaisesti. Eurooppa-neuvoston Helsingissä joulukuussa 1999 ja erityisesti Nizzassa joulukuussa 2000 pidetyn kokouksen jälkeen tapauskohtainen lähestymistapa tällä alalla voidaan muuttaa laaja-alaiseksi suurimman osan yhteisön ohjelmia kattavaksi lähestymistavaksi. (3) Helsingissä kokoontuneessa Eurooppa-neuvostossa todettiin, että ehdokasmaana Maltan tasavallan on määrä liittyä unioniin samojen perusteiden mukaisesti, joita sovelletaan muihinkin ehdokasmaihin. Olemassa olevan eurooppalaisen strategian perusteella Maltan tasavalta pääsee muiden ehdokasmaiden tapaan osalliseksi liittymistä edeltävästä strategiasta, mukaan lukien mahdollisuudesta osallistua yhteisön ohjelmiin ja virastoihin. (4) Neuvoston 5 päivänä kesäkuuta 2001 antamien neuvotteludirektiivien mukaisesti komissio on neuvotellut yhteisön puolesta Maltan tasavallan kanssa puitesopimuksen yleisperiaatteista, jotka koskevat sen osallistumista yhteisön ohjelmiin. (5) Tiettyjen sopimukseen sisältyvien ohjelmien osalta perustamissopimuksessa ei ole määräystä muista kuin 308 artiklan mukaisista valtuuksista. (6) Komission olisi määritettävä yhteisön puolesta Maltan tasavallan yhteisön ohjelmiin osallistumista koskevat erityisehdot sekä erityisesti sen rahoitusosuus. Neuvoston nimeämän erityiskomitean olisi avustettava komissiota tässä tehtävässä. (7) Maltan tasavalta voi hakea talousapua yhteisön ohjelmiin osallistumiseksi Kyproksen tasavallan ja Maltan tasavallan liittymistä valmistelevan strategian mukaisten toimien toteuttamisesta 13 päivänä maaliskuuta 2000 annetun neuvoston asetuksen (EY) N:o 555/2000(3) nojalla. (8) Tanska ei Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 1 ja 2 artiklan mukaisesti osallistu tämän neuvoston päätöksen siihen osaan, joka on tehty yhteisön perustamissopimuksen IV osaston nojalla, eikä Tanska ole tämän neuvoston päätöksen edellä mainitun osan sitoma eikä sitä sovelleta Tanskaan. (9) Yhdistynyt kuningaskunta ja Irlanti aikovat osallistua yksityisoikeutta koskevan Euroopan oikeudellisen alueen toteuttamista helpottavien yhteisön toimien yleisiä puitteita koskevan asetuksen antamiseen, ja sen jälkeen kuin asetus on annettu, Yhdistynyt kuningaskunta ja Irlanti ovat sen sitomia ja asetusta sovelletaan niihin. Tulevaisuudessa Euroopan yhteisön perustamissopimuksen IV osaston nojalla annettavien sellaisten yhteisön säädösten osalta, joilla pannaan täytäntöön tai perustetaan jokin yhteisön tuleva ohjelma, Yhdistynyt kuningaskunta ja Irlanti ovat tämän neuvoston päätöksen sen osan, joka on tehty perustamissopimuksen IV osaston nojalla, sitomia ja mainittua osaa sovelletaan niihin ainoastaan, jos Yhdistynyt kuningaskunta ja Irlanti ovat kyseessä olevan säädöksen sitomia Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemaa koskevan pöytäkirjan mukaisesti. (10) Komission olisi tarkasteltava tätä sopimusta säännöllisesti. (11) Sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Maltan tasavallan välinen puitesopimus yleisperiaatteista, jotka koskevat Maltan tasavallan osallistumista yhteisön ohjelmiin. Sopimuksen teksti on tämän päätöksen liitteenä. 2 artikla 1. Komissio valtuutetaan määrittämään yhteisön puolesta erityisehdot, jotka koskevat Maltan tasavallan osallistumista kuhunkin yksittäiseen ohjelmaan, mukaan lukien sen rahoitusosuus. Komissiota avustaa tässä tehtävässä neuvoston nimeämä erityiskomitea. 2. Jos Maltan tasavalta hakee ulkoista apua, sovelletaan menettelyjä, jotka on säädetty asetuksessa (EY) N:o 555/2000 ja samanlaisissa mahdollisesti myöhemmin annettavissa asetuksissa, jotka koskevat Maltan tasavallalle annettavaa yhteisön ulkoista rahoitusapua. 3 artikla Komissio tarkastelee sopimuksen täytäntöönpanoa ja antaa siitä kertomuksen neuvostolle viimeistään kolmen vuoden kuluttua sopimuksen voimaantulopäivästä ja sen jälkeen joka kolmas vuosi. Kertomukseen voidaan liittää tarvittaessa asianmukaisia ehdotuksia. 4 artikla Neuvoston puheenjohtajalla on oikeus nimetä yksi tai useampi henkilö, jolla on valtuudet allekirjoittaa sopimus yhteisöä sitovasti. 5 artikla Neuvoston puheenjohtaja tekee yhteisön puolesta sopimuksen 9 artiklassa tarkoitetut ilmoitukset(4). Tehty Brysselissä 17 päivänä joulukuuta 2001. Neuvoston puolesta Puheenjohtaja A. Neyts-Uyttebroeck (1) EYVL C 304 E, 30.10.2001, s. 378. (2) Lausunto annettu 11. joulukuuta 2001 (ei vielä julkaistu virallisessa lehdessä). (3) EYVL L 68, 16.3.2000, s. 3. (4) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.